EkBass/fiwiki-20250220-pages-articles huggingface dataset:
Kupari(II)oksidi

Kupari(II)oksidi eli kuprioksidi tai musta kuparioksidi (CuO) on kupari- ja oksidi-ionien muodostama epäorgaaninen ioniyhdiste. Ainetta käytetään väriaineena ja katalyyttinä orgaanisen kemian reaktioissa. Mineraalina kupari(II)oksidia saadaan tenoriitti nimisestä malmista. == Ominaisuudet == Huoneenlämpötilassa kupari(II)oksidi on mustaa tai ruskehtavaa kiteistä ainetta. Yhdiste ei liukene veteen, mutta liukenee helposti happoliuoksiin ja myös ammoniakki- ja ammoniumkarbonaattiliuokset liuottavat sen. Kupari(II)oksidi voidaan pelkistää metalliseksi kupariksi vedyn ja hiilimonoksidin avulla 250 °C:n lämpötilassa ja matalammassa noin 150 °C:n lämpötilassa muodostuu kupari(I)oksidia.H. Wayne Richardson:Copper Compounds, Kirk-Othmer Encyclopedia of Chemical Technology, John Wiley & Sons, New York, 2003 Viitattu 23.6.2014H. Wayne Richardson: Copper compounds, Ullmann's Encyclopedia of Industrial Chemistry, John Wiley & Sons, New York, 2000 Viitattu 23.6.2014 == Valmistus ja käyttö == Kupari(II)oksidia muodostuu metallisesta kuparista kuumentamalla sitä happipitoisessa ilmassa. Teollisesti sitä valmistetaan kuitenkin muilla tavoin. Tyypillisimmin sitä valmistetaan liuottamalla kuparia ammoniakin ja ammoniumkarbonaatin seokseen jolloin muodostuva yhdiste on [Cu(NH3)4]CO3. Tämä yhdiste hajoaa kuumennettaessa kupari(II)oksidiksi. Muita tapoja ovat kupari(II)suolojen saostaminen kuparihydroksidina tai kuparikarbonaattina ja näiden yhdisteiden kuumentaminen tai kuparinitraatin kuumentaminen. Kupari(II)oksidia voidaan käyttää mustana pigmenttinä keramiikassa ja emaleissa. Katalyyttinä yhdistettä voidaan käyttää savukaasujen puhdistamiseen ja se myös adsorboi monia kaasumaisia aineita. Orgaanisessa synteesissä yhdistettä voidaan hyödyntää katalyyttinä valmistettaessa akrylaatteja ja hapettimena. Kupari(II)oksidista valmistetaan myös useita kuparisuoloja, joita käytetään esimerkiksi puutavaran lahonestokäsittelyissä. Erittäin puhdasta ja hienojakoista kupari(II)oksidia voidaan käyttää suprajohteiden valmistuksessa. == Lähteet == == Aiheesta muualla == *PubChem: Cupric oxide *Toxin and Toxin Target Database (T3DB): Copper(II) oxide *ChemBlink: Cupric oxide Luokka:Kupariyhdisteet Luokka:Oksidit
Watercolour

Watercolour on ensimmäinen single australialaisen Drum and bass -yhtye Pendulumin kolmannelta albumilta Immersion vuodelta 2010. Myöhemmin kappaletta ovat remixanneet mm. Deadmau5 ja Emalkay. Kappaleen on kirjoittanut Pendulumin johtohahmo Rob Swire. Watercolour on ollut pelien F1 2010 ja Need for Speed: Hot Pursuit soundtrackeilla. Kappale oli myös Australian jalkapalloliigan A-Leaguen vuoden 2011 finaalin videossa taustamusiikkina. == Lähteet == Luokka:Vuoden 2010 kappaleet Luokka:Elektronisen musiikin kappaleet Luokka:Australialaiset musiikkikappaleet
Touré

Touré on pääosin afrikkalaisissa maissa käytössä oleva sukunimi. == Tunnettuja Touré-nimisiä == *Abdrahamane Baba Touré (1928–2003), malilainen luonnontieteilijä ja poliitikko *Ahmed Sékou Touré (1922–1984), guinealainen poliitikko ja Guinean presidentti 1958–1984 *Ali Farka Touré (1939–2006), malilainen muusikko *Amadou Toumani Touré (1948–2020), malilainen poliitikko ja Malin presidentti 2002–2012 *Aminata Touré (s. 1962), senegalilainen poliitikko ja Senegalin pääministeri 2013–2014 *Assimiou Touré (s. 1988), togolainen jalkapalloilija *Cheikh Touré (s. 1970), senegalilaissyntyinen ranskalainen pituushyppääjä *Diallo Namissa Touré (1922–2003), malilainen opettaja ja kansalliskokousedustaja *El Bilal Touré (s. 2001), malilainen jalkapalloilija *Hamadoun Touré (s. 1953), malilainen insinööri, ministeri ja Kansainvälisen televiestintäliiton pääsihteeri *Ibrahim Touré (1985–2014), norsunluurannikkolainen jalkapalloilija *José Touré (s. 1961), ranskalainen jalkapalloilija ja olympiavoittaja *Kolo Touré (s. 1981), norsunluurannikkolainen jalkapalloilija *Mamam Cherif Touré (s. 1981), togolainen jalkapalloilija *Nordeen Toure (s. 1991), togolaissyntyinen suomalainen nyrkkeilijä *Samba Touré (s. 1968), malilainen kitaristi, laulaja ja lauluntekijä *Samori Touré (n. 1830–1900), Mandinkan valtakunnan perustaja *Yaya Touré (s. 1983), norsunluurannikkolainen jalkapalloilija *Younoussi Touré (1941–2022), malilainen poliitikko ja Malin pääministeri 1992–1993
Matti Härkönen

Matti Härkönen (s. 1984) on suomalainen urheilutoimittaja ja -selostaja, joka työskentelee Yle Urheilussa. Härkönen selostaa pääosin jalkapalloa, mutta talviolympialaisissa 2014 hän selosti freestyleä ja jääkiekkoa. Syyskuusta 2023 alkaen hän on isännöinyt myös Yle Urheilun 11 ystävää -podcastia urheilutoimittaja Jussi Vainikan kanssa. Jalkapalloselostajana Härkönen tuli suurelle yleisölle tunnetuksi EM-kilpailujen 2012, vuoden 2013 Maanosaliittojen cupin ja 2014 MM-kilpailujen kautta. Vuodesta 2015 lähtien hän on selostanut myös jääkiekon Euro Hockey Touria Ylellä. Jääkiekon nuorten maailmanmestaruuskilpailuissa 2016 Härkönen oli yksi Ylen selostajista. Hän selosti myös Jääkiekon naisten maailmanmestaruuskilpailut 2019. Härkönen oli Ylen pääselostaja jalkapallon EM-kilpailuissa 2016 ja selosti sekä välierät että loppuottelun. Hän selosti vuoden 2016 kesäolympialaisissa muun muassa rantalentopalloa. Jalkapallon EM-kisoissa 2020 Härkönen selosti Suomen jalkapallomaajoukkueen historian ensimmäiset EM-ottelut. Eräs Härkösen muistetuimmista selostushetkistä on nettihitiksi noussut kohta, jossa hän kommentoi vuoden 2016 kesäolympialaisten naisten rantalentopallopelissä pelanneen Sveitsin Isabella Forrerin "massiivisen juomapullon" kokoa.Ylen selostajan letkautus leviää netissä: "Massiivinen... juomapullo", 12.8.2016, Iltalehtihttps://youtu.be/0JISkYEMEXY Jotkut tulkitsivat, ettei Härkönen tosiasiassa kommentoinut pelaajan juomapulloa, vaan muotoja.https://youtu.be/YNugJX_Eyo0 Kommentti herätti huomiota Saksassa asti.Suomalaisselostajan rintasutkaus hätkäytti Saksassakin, 17.8.2016, Turun Sanomat == Lähteet == Luokka:Suomalaiset urheilutoimittajat Luokka:Suomalaiset urheiluselostajat Luokka:Vuonna 1984 syntyneet Luokka:Elävät henkilöt
Simo Leinonen

Simo Leinonen on suomalainen urheilutoimittaja ja -selostaja, joka on työskennellyt Yle Urheilussa vuodesta 2012 lähtien. Tätä ennen hän työskenteli Nelosella. Leinonen selostaa Ylellä pääasiassa jääkiekkoa, mutta myös jalkapalloa ja yleisurheilua. Nelosella Leinonen työskenteli muun muassa jääkiekkotoimittajana. Leinonen kirjoitti ennen jääkiekon SM-liigakauden 2011–2012 alkua SM-liigan pelaajaoppaan Lämärin. Leinonen oli yksi Ylen selostajista jalkapallon MM-kisoissa 2014. Leinonen selosti kisoissa kymmenen alkulohko-ottelua. Venäjää taitava Leinonen oli paikan päällä Sotšissa talviolympialaisten 2014 aikaan. Hän selosti otteluita myös jalkapallon EM- kisoissa 2016 sekä MM-kisoissa 2018. Talviolympialaisissa 2018 Leinonen selosti radiossa jääkiekkoa. Kesästä 2021 lähtien hän selostaa Ylellä yleisurheilua. == Lähteet == * http://yle.fi/urheilu/he_selostavat_jalkapallon_mm- kisat_ylen_kanavilla/7293706 * http://www.iltasanomat.fi/jaakiekko/art-1288460503029.html Luokka:Suomalaiset urheiluselostajat Luokka:Suomalaiset urheilutoimittajat Luokka:Syntymävuosi puuttuu Luokka:Elävät henkilöt
Wittenberge

Wittenberge on kaupunki Saksassa, Brandenburgin osavaltion luoteiskulmassa. Asukkaita on noin 17 000. Kaupunki on tullut tunnetuksi Singerin ompelukonetehtaasta. ==Lähteet== == Aiheesta muualla == Luokka:Brandenburgin kunnat
Wimbledonin tennisturnaus 2014 – miesten kaksinpeli

Andy Murray oli turnauksen puolustava mestari. Turnauksen voitti Novak Đoković, joka päihitti loppuottelussa Roger Federerin. Mestaruus oli Đokovićille uran toinen Wimbledonissa. == Sijoitetut pelaajat == # Novak Đoković (mestari) # Rafael Nadal (4. kierros) # Andy Murray (puolivälierät) # Roger Federer (loppuottelu) # Stanislas Wawrinka (puolivälierät) # Tomáš Berdych (3. kierros) # David Ferrer (2. kierros) # Milos Raonic (välierät) # John Isner (3. kierros) # Kei Nishikori] (4. kierros) # Grigor Dimitrov (välierät) # Ernests Gulbis (2. kierros) # Richard Gasquet (2. kierros) # Jo- Wilfried Tsonga (4. kierros) # Jerzy Janowicz (3. kierros) # Fabio Fognini (3. kierros) 17. Mihail Južnyi (2. kierros) 18. Fernando Verdasco (1. kierros) 19. Feliciano López (4. kierros) 20. Kevin Anderson (4. kierros) 21. Aleksandr Dolgopolov (3. kierros) 22. Philipp Kohlschreiber (2. kierros) 23. Tommy Robredo (4. kierros) 24. Gaël Monfils (2. kierros) 25. Andreas Seppi (1. kierros) 26. Marin Čilić (puolivälierät) 27. Roberto Bautista Agut (3. kierros) 28. Guillermo García-López (1. kierros) 29. Ivo Karlović (1. kierros) 30. Marcel Granollers (2. kierros) 31. Vasek Pospisil (1. kierros) 32. Dmitri Tursunov (1. kierros) == Kaavio == === Loppukierrokset === ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Wimbledonin tennisturnaus 2014
Toyohashi

Toyohashi () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin kaakkoisosassa Tyynenmeren ja Mikawanlahden rannalla; sen länsipuolella on niiden väliin jäävä Atsumin niemimaa. Kaupungissa on 379 108 asukasta (vuonna 2014), ja sen pinta-ala on 261,35 neliökilometriä. Toyohashi on valittu yhdeksi Japanin ydinkaupungeista. Toyohashin alue kuului aiemmin Mikawan provinssiin. Tärkeään asemaan kaupunki nousi vuonna 1505, kun sinne rakennettiin Imahashin linna, ja Edo-kaudella se kukoisti linnakaupunkina ja Tōkaidōn varren postiasemana. Japanin kunnallishallinnon perustamisen yhteydessä vuonna 1889 Toyohashista tehtiin maaseutukaupunki, ja kaupunkioikeudet se sai 1. elokuuta 1906. Kaupunki sijaitsee Tokiosta Osakaan ulottuvalla Tyynenmeren rannikon teollisuusalueella ja Tōkaidō Shinkansenin varrella: luotijunalla molempiin suurkaupunkeihin on lähes saman pituinen matka. Mikawan satama on yksi Japanin tärkeimmistä autojen kauppasatamista. == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Wimbledonin tennisturnaus 2014 – naisten kaksinpeli

Marion Bartoli oli turnauksen puolustava mestari, mutta hän lopetti uransa elokuussa 2013. Turnauksen voitti Petra Kvitová, joka päihitti loppuottelussa Eugenie Bouchardin. Mestaruus oli Kvitoválle uran toinen Wimbledonissa. == Sijoitetut pelaajat == # Serena Williams (3. kierros) # Li Na (3. kierros) # Simona Halep (välierät) # Agnieszka Radwańska (4. kierros) # Marija Šarapova (4. kierros) # Petra Kvitová (mestari) # Jelena Janković (1. kierros) # Viktoryja Azarenka (2. kierros) # Angelique Kerber (puolivälierät) # Dominika Cibulková (3. kierros) # Ana Ivanović (3. kierros) # Flavia Pennetta (2. kierros) # Eugenie Bouchard (loppuottelu) # Sara Errani (1. kierros) # Carla Suárez Navarro (2. kierros) # Caroline Wozniacki (4. kierros) 17. Samantha Stosur (1. kierros) 18. Sloane Stephens (1. kierros) 19. Sabine Lisicki (puolivälierät) 20. Andrea Petkovic (3. kierros) 21. Roberta Vinci (1. kierros) 22. Jekaterina Makarova (puolivälierät) 23. Lucie Šafářová (välierät) 24. Kirsten Flipkens (3. kierros) 25. Alizé Cornet (4. kierros) 26. Anastasija Pavljutšenkova (1. kierros) 27. Garbiñe Muguruza (1. kierros) 28. Svetlana Kuznetsova (1. kierros) 29. Sorana Cîrstea (1. kierros) 30. Venus Williams (3. kierros) 31. Klára Koukalová (2. kierros) 32. Jelena Vesnina (2. kierros) == Kaavio == === Loppukierrokset === ===Kaavion yläosa=== ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== ===Kaavion alaosa=== ==== Lohko 5 ==== ==== Lohko 6 ==== ==== Lohko 7 ==== ==== Lohko 8 ==== == Lähteet == * Main Draw Luokka:Wimbledonin tennisturnaus 2014
Tule takaisin, pikku Sheba

Tule takaisin, pikku Sheba on yhdysvaltalainen elokuva vuodelta 1952. Se kertoo pariskunnasta, jonka avioliitto ajautuu kriisiin, kun he ottavat nuoren naisen alivuokralaiseksi. Elokuvan nimessä mainittu Sheba on perheen rouvan karannut koira. Shirley Booth oli esittänyt pariskunnan vaimoa Lolaa jo Broadwayllä William Ingen näytelmäversiossa, ja saanut roolistaan Tony- palkinnon. Hän näytteli osaa myös elokuvassa. Hänen juoppoa aviomiestään esitti elokuvassa Burt Lancaster ja alivuokralaista Terry Moore. Booth sai roolistaan naispääosan Oscarin, Moore oli sivuosa-oscarin ehdokkaana samoin kuin elokuvan leikkaaja Warren Low. Myös Golden Globe -gaalassa Shirley Booth palkittiin parhaan naispääosan palkinnolla, ja elokuva oli ehdokkaana parhaan draamaelokuvan sarjassa. The New York Timesin kriitikot valitsivat pikku Sheban vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Daniel Mannin ohjaamat elokuvat Luokka:Vuoden 1952 yhdysvaltalaiset elokuvat
Andreea Mitu

Andreea Mitu (s. 22. syyskuuta 1991 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 103 huhtikuussa 2015. Hän on voittanut urallaan 14 ITF-turnausta kaksinpelissä. Mitu selvitti tiensä karsintojen kautta Wimbledonin pääsarjaan vuonna 2014. Hän hävisi avauskierroksella neljänneksi sijoitetulle Agnieszka Radwańskalle. == Lähteet == == Aiheesta muualla == * * Luokka:Romanialaiset tennispelaajat Luokka:Vuonna 1991 syntyneet Luokka:Elävät henkilöt
Tereza Smitková

Tereza Smitková (s. 10. lokakuuta 1994 Hradec Králové) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 57 huhtikuussa 2015. Hän on voittanut urallaan viisi ITF-turnausta kaksinpelissä. Smitková selvitti tiensä karsintojen kautta Wimbledonin pääsarjaan vuonna 2014. Hän eteni turnauksessa neljännelle kierrokselle asti. == Lähteet == == Aiheesta muualla == * * Luokka:Tšekkiläiset tennispelaajat Luokka:Vuonna 1994 syntyneet Luokka:Elävät henkilöt
Lady

Lady () on vuonna 1925 ensi-iltansa saanut Frank Borzagen ohjaama yhdysvaltalainen mykkä draamaelokuva, jonka pääosissa ovat Norma Talmadge ja Wallace MacDonald. Norma Talmadge Film Corporation toimi elokuvan tuotantoyhtiönä ja First National Pictures levittäjäyhtiönä. Lady perustuu vuosina 1923-1924 esitettyyn Martin Brownin samannimiseen Broadway-näytelmään The Lady, joka sai ensi-iltansa Empire-teatterissa 4. joulukuuta vuonna 1923. Näytelmän pääosissa olivat Mary Nash Polly Pearlina ja Elisabeth Risdon Fanny Le Clarena, jota Doris Lloyd näytteli elokuvassa. Näytelmä suljettiin helmikuussa vuonna 1924, ja sen tuottajana toimi A. H. Woods. Näytelmässä näytellyt Junior Durkin sai myöhemmin kuuluisuutta elokuvissa. Näytelmän pohjalta Frances Marion laati elokuvan käsikirjoituksen. Lady kuvattiin lokakuussa vuonna 1924. Lady sai Yhdysvaltain ensi-iltansa New Yorkissa 26. tammikuuta vuonna 1925, jonka jälkeen elokuvan maanlaajuinen ensi-ilta oli 8. helmikuuta. Suomessa elokuva sai ensi-illan 2. marraskuuta vuonna 1925. Vuonna 1933 näytelmästä filmatisoitiin elokuva Naisen salaisuus, jonka pääosassa on Irene Dunne. Ladyn yhtä kopiota säilytetään Yhdysvaltain kongressin kirjastossa. Kongressin kirjaston versiosta puuttuu yksi kela. == Juoni == B-luokan englantilaisvarieteeteatterin laulajatar Polly Pearl (Norma Talmadge) avioituu vastuuntunnottoman aristokraatin pojan Leonard St. Aubyns Juniorin (Wallace MacDonald) kanssa. Aubynsin isä Leonard St. Aubyns Senior (Brandon Hurst) jättää poikansa perinnöttömäksi tämän naitua varieteeteatterin laulajan. Nuorempi Aubyns menettää viimeiset rahansa uhkapeleihin Monte Carlossa, ja kuoltuaan hän jättää Pollyn ja nuoren poikansa rahattomaksi. Kun Pollyn entinen appi yrittää saada pojanpoikansa huoltajuuden itselleen, Polly jättää poikansa englantilaisille tuttavilleen, jotka palaavat Englantiin tämän kanssa. Pian Polly matkustaa Lontooseen vaatimaan poikaansa takaisin ja etsii häntä viikkojen ajan, mutta ei löydä yhtään johtolankaa pojastaan tai englantilaisista tuttavistaan. Vuosia myöhemmin Pollysta on tullut Le Havressa sijaitsevan kahvilan omistaja. Polly todistaa tappelun, missä englantilaissotilas tappaa vahingossa humalaisen toverinsa. Polly tunnistaa englantilaissotilan pojakseen ja haluaa ottaa syyt omille niskoilleen. Englantilaisherrasmiehen tavoin poika kieltäytyy äitinsä uhraustarjouksen ja pakenee viranomaisia Amerikkaan uuden elämän perässä jättäen äitinsä taakseen. == Näyttelijät == == Lähteet == == Aiheesta muualla == * * * * Lady TCM Movie Databasessa Luokka:Vuoden 1925 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat Luokka:Frank Borzagen ohjaamat elokuvat
John Booth

John Alfred Booth (s. 18. joulukuuta 1954) on entinen kilpa-ajaja ja toimii Formula 1-sarjassa kilpailevan Scuderia Toro Rosson tallipäällikkönä vuodesta 2016 alkaen. Kuljettajana hän kilpaili Formula Fordeissa 1980-luvulla. Vuonna 1990 Booth perusti Manor Motorsport-tallin, joka on menestynyt sekä Formula Renaulteissa että Formula 3 Euroseriesissä. Vuonna 2009 Manor sai paikan F1-kaudelle 2010 nimellä Manor Grand Prix. Tallin nimi muuttui kuitenkin Virgin Racingiksi uuden pääsponsorin Virgin Recordsin mukaan, ja kaudelle 2012 nimi muuttui edelleen Marussia F1 Teamiksi uuden pääsponsorin Marussia Motorsin mukaan. Huhtikuussa 2016 Booth aloitti F1-sarjan Scuderia Toro Rosso -tallin tallipäällikkönä. == Lähteet == Luokka:Brittiläiset urheiluvaikuttajat Luokka:Vuonna 1954 syntyneet Luokka:Brittiläiset autourheilijat Luokka:Formula 1 -tallipäälliköt Luokka:Elävät henkilöt
We Want More

We Want More on 13. syyskuuta 2014 Yle TV2:lla alkanut yhdeksänosainen viihdeohjelma, jossa viisi aikanaan lopettanutta yhtyettä teki paluun lavoille. Ohjelmassa paluun tehneet yhtyeet olivat Don Huonot, Kwan, Miljoonasade, Mascara ja Neon 2. Ohjelma perustuu brittiläiseen The Big Reunion -formaattiin. Sarjan jaksoissa tutustuttiin yhtyeisiin ja syihin miksi ne lopettivat. Yhtyeet palasivat myös studioon äänittämään uutta musiikkia, jota esitettiin Kristiina Komulaisen ja Sebastian Rejmanin juontamassa yhteiskonsertissa Barona-areenalla 8. marraskuuta 2014. Yhtyeiden uusista kappaleista ja uudelleen äänitetyistä versioista heidän vanhoista hiteistä julkaistiin kokoelmalevy 7. marraskuuta 2014. Sarjan ensimmäistä osaa seurasi 179 000 katsojaa, joka oli sarjan tilaajan Arttu Nurmen mukaan alle sarjalle asetettujen odotusten. 11\. lokakuuta 2014 esitetyn viidennen jakson katsojaluvut putosivat alle 96 000 katsojan, eikä se mahtunut Yle TV2:n kahdenkymmenen katsotuimman jakson joukkoon. Katsojalukujen putoamiseen saattoi vaikuttaa samaan aikaan MTV3-kanavalla alkanut Putous-ohjelman kuudes tuotantokausi, jota seurasi yli miljoona katsojaa. == Jaksot == Jakso Yhtye Ensiesitys Katsojaluvut 1\. Neon 2 13. syyskuuta 2014 179 000 2\. Don Huonot 20. syyskuuta 2014 114 000 3\. Mascara 27. syyskuuta 2014 141 000 4\. Miljoonasade 4. lokakuuta 2014 156 000 5\. Kwan 11. lokakuuta 2014 alle 96 000 Jakso Tapahtumat Ensiesitys Katsojaluvut 6\. Bändileiri alkaa 18. lokakuuta 2014 116 000 7\. Bändileiri jatkuu 25. lokakuuta 2014 alle 91 000 8\. Ennen keikkaa 1. marraskuuta 2014 alle 92 000 9\. Yhteiskonsertti 8. marraskuuta 2014 153 000 == Lähteet == == Aiheesta muualla == * Ohjelman kotisivut * * Ilkka Mattila: Miljoonasateen paluusta tuli katkera keskustelu tosi-tv:stä . Helsingin Sanomat 28.8.2014. Luokka:2010-luvun suomalaiset televisiosarjat Luokka:Viihdeohjelmat Luokka:Yle TV2:n televisio-ohjelmat
Marussia Motors

Marussia Motors oli venäläinen urheiluautoja valmistanut automerkki, joka perustettiin vuonna 2007 ja lakkautettiin vuonna 2014. Marussia oli ensimmäinen venäläinen urheiluautonvalmistaja. Sen perustivat venäläiset Nikolai Fomenko (johtaja), Andrei Tsheglakov ja Jefim Ostrovskiy ja sen päämaja sijaitsi Moskovassa. Nykyisin Marussia tunnetaan Formula 1-talli Marussia F1 Teamin pääsponsorina. == Mallit == Marussia valmisti kolme automallia, Marussia B1:n, Marussia B2:n sekä Marussia F2:n. Ensimmäiset kaksi ovat urheiluautoja, kun taas viimeinen, F2 on katumaasturi, jota on valmistettu myös Suomessa. === B1 === Marussia B1 on ensimmäinen venäläinen urheiluauto ja Marussia Motorsin ensimmäinen malli. Mallia tehtiin 2999 kappaletta. Moottorina B1:ssä on Cosworthin V6-moottori, joka tuottaa 300-420 hevosvoimaa. === B2 === Marussia B2 on ikään kuin paranneltu versio edeltäjästään B1:stä. B2:ssa on tarjolla samat moottorit kuin edeltäjässään. Hintakin on suurin piirtein sama; 250 000 euroa. === F2 === Marussia F2 poikkeaa muista merkin autoista siten, että se on katumaasturi. Auto esiteltiin vuonna 2010 ja kahden vuoden päästä tästä suomalainen Valmet Automotive sai tehtäväkseen valmistaa 300 Marussia F2:sta. == Moottoriurheilussa == Marussia Motors siirtyi vuonna 2011 Formula 1-sarjassa tuolloin kilpailleen Virgin Racingin pääsponsoriksi ja kaudella 2012 talli tunnettiin jo uudella nimellä Marussia F1 Team. Marussia Motorsin lakkauttamisen jälkeen Marussia F1 Team kilpailee yhä formula ykkösissä kaudella 2014 kuljettajinaan Max Chilton ja Jules Bianchi. == Lähteet == Luokka:Venäläiset automerkit
Lewandowski

Lewandowski on pääosin Puolassa ja Saksassa käytössä oleva sukunimi. == Tunnettuja Lewandowskeja == *Corey Lewandowski (s. 1973), yhdysvaltalainen poliittinen vaikuttaja *Eduard Lewandowski (s. 1980), venäläissyntyinen saksalainen jääkiekkoilija *Janusz Lewandowski (s. 1951), puolalainen poliitikko ja europarlamentaarikko *Kazimierz Lewandowski (s. 1951), puolalainen soutaja *Marcin Lewandowski (s. 1987), puolalainen keskimatkojen juoksija (Euroopan-mestari) *Mariusz Lewandowski (s. 1979), puolalainen jalkapalloilija *Przemysław Lewandowski (s. 1975), puolalainen soutaja *Robert Lewandowski (s. 1988), puolalainen jalkapalloilija *Sascha Lewandowski (1971–2016), saksalainen jalkapallovalmentaja
Kati Aspelin

Kati Aspelin (1. kesäkuuta 1914 – 1975) oli suomalainen näyttelijä, joka esiintyi naispääosassa musikaalielokuvassa Meidän poikamme merellä (1933) Koiviston kartanon Leilan roolissa. Elokuva on retusoitu televisiolle 1994. Kati Aspelinin isä oli pilapiirtäjä Heino Aspelin ja isoisät valtionarkeologi J. R. Aspelin ja kenraali Alexander Järnefelt. == Lähteet == == Aiheesta muualla == * Luokka:Suomalaiset elokuvanäyttelijät Luokka:Vuonna 1914 syntyneet Luokka:Vuonna 1975 kuolleet
Mako

Mako voi viitata johonkin seuraavista: * Mako Iwamatsu, japanilais- yhdysvaltalainen näyttelijä * Makó, kaupunki Unkarissa * Gene Mako, yhdysvaltalainen tennispelaaja * Mako, maaginen aine Final Fantasy VII videopelissä * Mako, Pythonilla kirjoitettu mallikirjasto * Mako, suomalainen palokalustoa valmistava yhtiö * Mako, yhdysvaltalainen hypersooninen ilmasta- maahan ohjus * Magong, Makung eli Mako, kaupunki Taiwanin Peskadoreilla * Mako (kirjoitetaan myös M.A.K.O.), suomalainen rap-artisti
Shinobi (pelisarja)

Shinobi () on Segan kehittämä ja julkaisema ninja videopelisarja lukuisille konsoleille. Sarjan aloitti Shinobi kolikkopeli vuonna 1987. ==Hahmot== Sarjan ensimmäisissä peleissä seurataan ninjaa nimeltä Joe Musashi. Hänen tehtävänään on suojella perheensä kunniaa ja Japania kaikilta yli-luonnolisilta uhilta. ==Aikajana== Julkaistut Shinobi-pelit niiden alkuperäisessä julkaisujärjestyksessä: No. Kansainvälinen nimike Japanilainen nimike Julkaisuvuosi Alusta 1\. Shinobi Shinobi 1987 Kolikkopeli 1988 Sega Master System 1989 Commodore 64, Amiga, Atari ST, ZX Spectrum, PC Engine, Nintendo Entertainment System 2009 Xbox Live Arcade, Wii (Virtual Console), PlayStation 3, Xbox 360 (Sega Mega Drive Ultimate Collection) 2\. Shadow Dancer Shadow Dancer 1989 Kolikkopeli 1991 Commodore 64, Amiga, Atari ST, Sega Master System, ZX Spectrum Shadow Dancer: The Secret of Shinobi Shadow Dancer: The Secret of Shinobi 1990 Sega Mega Drive 2006 PlayStation 2, PSP (Sega Mega Drive Collection) (ei saatavissa PAL- alueilla) 3\. The Revenge of Shinobi The Super Shinobi 1989 Sega Mega Drive 2009 Wii (Virtual Console) 2012 PlayStation Network, Xbox Live Arcade 4\. The Cyber Shinobi N/A 1990 Sega Master System 5\. Shinobi The G.G. Shinobi 1991 Sega Game Gear 2012 Nintendo 3DS (Virtual Console) 6\. Shinobi II: The Silent Fury The G.G. Shinobi II 1992 Sega Game Gear 7\. Shinobi III: Return of the Ninja Master The Super Shinobi II 1993 Sega Mega Drive/Sega Genesis 2006 PlayStation 2, PlayStation Portable (Sega Mega Drive Collection) 2007 Wii (Virtual Console) 2009 PlayStation 3, Xbox 360 (Sega Mega Drive Ultimate Collection) 2013 Nintendo 3DS (Virtual Console) 8\. Shinobi Legions (Shinobi X)PAL Shin Shinobi Den 1995 Sega Saturn 9\. The Revenge of Shinobi N/A 2002 Game Boy Advance 10\. Shinobi Shinobi 2002 PlayStation 2 2012 PlayStation Network 11\. Nightshade Kunoichi 2003 PlayStation 2 12\. Shinobi Shinobi 3D 2011 Nintendo 3DS Luokka:Videopelisarjat Luokka:Segan videopelit
Kino Iiris

Kino Iiris on Lahdessa Kansantalon pohjakerroksessa sijaitseva elokuvateatteri, jonka omistaa vuonna 1989 perustettu Päijät-Hämeen elokuvakeskus ry. Monet teatterissa esitettävät elokuvat poikkeavat valtavirrasta. Teatterin ohjelmisto painottuu erityisesti eurooppalaiseen elokuvaan. Teatteri pyrkii monipuolistamaan paikallista elokuvatarjontaa. Kino Iiris kuuluu eurooppalaisten elokuvateatterien Europa Cinemas -verkostoon, johon kuuluu lisäksi seitsemän muuta suomalaista teatteria. Kino Iiris aloitti toimintansa vuonna 1987, kaksi vuotta ennen elokuvakeskusyhdistyksen perustamista. Teatterissa on yksi sali, jossa on 97 istumapaikkaa.Elokuvateattereita-blogi Teatteri järjestää monenlaisia tapahtumia, kuten vuodesta 2003 asti järjestettyä Kinos- lyhytelokuvafestivaalia. Teatterissa kokoontuu myös Kellarikino- elokuvakerhoLahen lehti. Teatterin lipunmyynti ja vahtimestarin työ toteutetaan vapaaehtoisvoimin. == Lähteet == == Aiheesta muualla == * Kino Iiriksen kotisivut * Koski, Markku: ”Lahti: Kino Iiris paikkaa aukkoja”, Filmihullu 1/2013. Luokka:Lahden kulttuuri Luokka:Suomen elokuvateatterit
Miguel Herrera

Miguel Ernesto Herrera Aguirre (s. 18. maaliskuuta 1968 Hidalgo, Meksiko) on meksikolainen jalkapallovalmentaja, entinen Meksikon jalkapallomaajoukkueen päävalmentaja ja entinen Meksikon maajoukkueen puolustaja. Herrera edusti Meksikoa puolustajana vuoden 1993 Copa Américassa ja yhteensä 14 maaottelussa. Hänen seurajoukkueensa suurimman osaa hänen uraansa oli CF Atlante. Vuonna 2013 hän valmensi Club Américan Meksikon kansallisen sarjan voittoon. Herrera valmensi Meksikon maajoukkuetta vuoden 2013 lokakuusta vuoden 2015 heinäkuuhun, jolloin hänet erotettiin hänen lyötyään toimittajaa. Mexico coach Miguel Herrera sorry for 'painful incident' that led to firing, The Guardian, 29.7.2015 Herreran lempinimi on Piojo ("täi"). ==Lähteet== Luokka:Meksikolaiset jalkapalloilijat Luokka:Meksikolaiset jalkapallovalmentajat Luokka:Vuonna 1968 syntyneet Luokka:Elävät henkilöt
Yhdystie 2052

thumb|right|250px|Yhdystie 2052 Kourujärvellä. Yhdystie 2052 on tie, joka kulkee Rauman Ottilasta Laitilan Suontaalle. Tien pituus on 28 kilometriä ja se on profiililtaan pääosin mutkainen. Tie kulkee ensin nimellä Kodisjoentie Eurooppatien 8 eritasoliittymästä Saluksentien risteykseen asti. Sen jälkeen tie jatkuu Raumantienä Lapintien risteykseen Kodisjoelle. Kodisjoelta tie jatkuu Laitilantienä Vaimarontien risteykseen, josta se kulkee lopun matkaa Kantatielle 43 nimellä Padontie. ==Lähteet== Luokka:Rauman liikenne Luokka:Kodisjoki Luokka:Laitilan liikenne 2052
Last Week Tonight with John Oliver

Last Week Tonight with John Oliver on yhdysvaltalainen myöhäisillan keskusteluohjelma ja satiiri, jota isännöi koomikko John Oliver. Yhdysvalloissa sarjaa esitetään HBO-kanavalla sunnuntai-iltaisin klo 23. Yhden jakson kesto on puoli tuntia. Last Week Tonightilla on yhtäläisyyksiä Comedy Central -kanavan The Daily Show with Jon Stewart -ohjelman kanssa, missä Oliver esiintyi aiemmin. Molemmissa sarjoissa käsitellään satiirin keinoin ajankohtaisia tapahtumia ja mukana on myös vieraiden haastatteluja. Last Week Tonightin ensimmäinen jakso esitettiin Yhdysvalloissa sunnuntaina 27. huhtikuuta 2014. Last Week Tonight on saanut vuosina 2015-2020 45 Emmy- ehdokkuutta ja 20 voittoa."Last Week Tonight with John Oliver". Television Academy. Luettu 29.10.2017. Sarjan osio Australian pääministeristä Tony Abbottista sai suurta huomiota Australian tiedotusvälineissä ja sosiaalisessa mediassa. Oliver puolusti Internetin puolueettomuutta 1. kesäkuuta 2014 esitetyn jakson osiossa ja kehotti katsojia kommentoimaan asiaa liittovaltion viestintäkomission FCC:n verkkosivuilla. Kommenttitulva kaatoi FCC:n sivuston heti seuraavana päivänä. == Lähteet == == Aiheesta muualla == * Last Week Tonight with John Oliver * Luokka:2010-luvun yhdysvaltalaiset keskusteluohjelmat Luokka:2020-luvun yhdysvaltalaiset keskusteluohjelmat Luokka:Satiirisarjat Luokka:HBO:n televisio-ohjelmat
Järventausta

Järventausta on Ulvilan kylä, entisen Kullaan kunnan alueella. Järventaustalla asuu noin 90 asukasta.http://www.kyla-ulvila.fi/jtausta.html == Lähteet == Luokka:Kullaan kylät
Broder Daniel

Broder Daniel ("Veli Daniel", usein myös lyhennettynä muodossa BD) oli vuosina 1989–2008 toiminut ruotsalainen vaihtoehtorock- ja indiepop-yhtye. Yhtye oli suosionsa huipulla 1990-luvun lopulla, jolloin sen kolmas albumi Broder Daniel Forever (1998) saavutti suursuosion ja peräti kolme yhtyeen kappaletta oli mukana Ruotsissa samana vuonna julkaistussa menestyselokuvassa Fucking Åmål. Yhtye hajosi lopulta vuonna 2008, kun yhtyeen kitaristi Anders Göthberg tappoi itsensähttp://www.thelocal.se/20080407/10962.http://nyt.fi/a1353039516344http://www.soundi.fi/levyarviot/broder- daniel-cruel-town == Jäsenet == * Henrik Berggren – laulu (1989–2008) * Lars Malmros – rummut (1994–2008) * Anders Göthberg – sähkökitara (1993–2008) * Theodor Jensen – basso- ja sähkökitara (1989–2003, 2005–2008) * Daniel Gilbert – basso (1989–1997) * Johan Neckvall – sähkökitara (1992–1997) * Håkan Hellström – basso ja rummut (1989–1994, 1998–2002) ;Aikajana ImageSize = width:700 height:270 PlotArea = left:100 bottom:60 top:0 right:50 Alignbars = justify DateFormat = mm/dd/yyyy Period = from:01/01/1989 till:08/08/2008 TimeAxis = orientation:horizontal format:yyyy Colors = id:Vocals value:red legend:Laulu id:Guitars value:green legend:Kitara id:Bass value:yellow legend:Basso id:Bass/Keyboards value:blue legend:Basso/Koskettimet id:Guitar/Keyboards value:orange legend:Kitara/Koskettimet id:Drums value:purple legend:Rummut Legend = orientation:horizontal position:bottom ScaleMajor = increment:2 start:01/01/1989 BarData = bar:Berggren text:"Henrik Berggren" bar:Gilbert text:"Daniel Gilbert" bar:Hellstrom text:"Håkan Hellström" bar:Neckvall text:"Johan Neckvall" bar:Gothberg text:"Anders Göthberg" bar:Malmros text:"Lars Malmros" bar:Jensen text:"Theodor Jensen" PlotData= width:10 textcolor:black align:left anchor:from shift:(10,-4) bar:Berggren from:01/01/1989 till:end color:Vocals bar:Neckvall from:01/01/1992 till:06/06/1997 color:Guitars bar:Neckvall from:01/01/1992 till:06/06/1997 color:Guitars bar:Jensen from:06/07/1997 till:06/06/2002 color:Guitars bar:Gothberg from:01/01/1993 till:03/30/2008 color:Guitar/Keyboards bar:Gilbert from:01/01/1989 till:06/06/1995 color:Bass/Keyboards bar:Jensen from:06/07/1995 till:06/06/1997 color:Bass bar:Hellstrom from:06/07/1997 till: 06/06/2002 color:Bass bar:Jensen from:06/07/2002 till:12/12/2003 color:Bass bar:Jensen from:06/07/2005 till:end color:Bass bar:Hellstrom from:01/01/1989 till:06/06/1994 color:Drums bar:Malmros from:06/07/1994 till:end color:Drums == Diskografia == === Albumit === * * * * * * * === Singlet === * Cadillac (1995) * Luke Skywalker (1995) * Iceage (1995) * Go my own way (1996) * Work (1996) * I'll be Gone (1998) * You bury me (1998) * Fucking Åmål theme: Underground (1998) * Fucking Åmål theme: Whirlwind (1998) * Happy People Never Fantasize (1999) * When We Were Winning (2003) * Cruel Town. Promo, snippet (2003) * Shoreline (2004) * What Clowns Are We (2004) * Luke Skywalker 7" (2005) === DVD:t === * Army of Dreamers (2004) == Lähteet == Luokka:Ruotsalaiset alternative rock -yhtyeet Luokka:Ruotsalaiset indie pop -yhtyeet
Héctor Herrera

Héctor Herrera -nimisiä henkilöitä: * Héctor Belo Herrera, uruguaylainen miekkailija * Héctor Miguel Herrera, meksikolainen jalkapalloilija * Héctor Herrera Ortiz, kuubalainen keskimatkojen juoksija
Kaliumnatriumtartraatti

Kaliumnatriumtartraatti eli natriumkaliumtartraatti (C4H4O6KNa) on viinihapon kalium- ja natriumsuola. Yhdistettä valmisti ensimmäisen kerran ranskalainen apteekkari Pierre Seignette vuonna 1672 La Rochellen kaupungissa. Tämän vuoksi yhdiste tunnetaan myös nimillä seignettesuola ja rochellesuola. Kaliumnatriumtartraattia voidaan käyttää muun muassa elintarvikkeissa lisäaineena ja lääkeaineena.Gary T. Blair & Jeffrey J. DeFraties: Hydroxy Dicarboxylic Acids, Kirk-Othmer Encyclopedia of Chemical Technology, John Wiley & Sons, New York, 2000. Viitattu 24.6.2014Jean-Maurice Kassaian: Tartaric Acid, Ullmann's Encyclopedia of Industrial Chemistry, John Wiley & Sons, New York, 2000. Viitattu 24.6.2014 == Ominaisuudet == Huoneenlämpötilassa kaliumnatriumtartraatti on valkoisia tai värittömiä kiteitä. Yhdiste on hygroskooppista eli se imee helposti ilmasta kosteutta. Kidevedettömän yhdisteen lisäksi tunnetaan myös kidevedellinen tetrahydraatti (C4H4O6KNa·4H2O). Kidevesi poistuu yhdisteestä kuumentamalla yli 200 °C:n lämpötilaan. Kaliumnatriumtartraatti liukenee hyvin veteen, mutta ei orgaanisiin liuottimiin. Kaliumnatriumtartraattikiteet ovat optisesti aktiivisia. == Valmistus ja käyttö == Kaliumnatriumtartraattia valmistetaan neutraloimalla kaliumvetytartraattia eli viinikiveä natriumhydroksidin tai natriumkarbonaatin avulla. Lopuksi seosta käsitellään vielä kaliumoksalaattiliuoksella. Yhdiste kiteytetään liuoksesta jäähdyttämällä hitaasti. Muodostuneet kiteet suodatetaan, pestään ja kuivataan. Kaliumnatriumtartraattia voidaan käyttää lääketieteessä ulostuslääkkeenä, leivinjauheissa, elintarvikkeissa happamuudensäätöaineena, jolloin sen E-koodi on E 337, sokerien läsnäolon ilmoittamiseen käytetyn Fehlingin liuoksen valmistuksessa ja peilien hopeoinnissa. Kaliumnatriumtartraattikiteet ovat pietsosähköisiä, joten yhdistettä käytetään myös esimerkiksi mikrofoneissa. == Lähteet == == Aiheesta muualla == *PubChem: Potassium sodium tartrate *ChemBlink: Potassium sodium tartrate *ChemBlink: Potassium sodium tartrate tetrahydrate Luokka:Kaliumyhdisteet Luokka:Natriumyhdisteet
Kurashiki

Kurashiki () on kaupunki Okayaman prefektuurissa Chūgokun alueella Honshūn saarella Japanissa. Se sijaitsee prefektuurin eteläosassa Seton sisämeren rannalla Takahashijoen suulla. Kaupungissa on 483 218 asukasta (vuonna 2014), ja sen pinta-ala on 354,73 neliökilometriä. Kurashiki on valittu yhdeksi Japanin ydinkaupungeista. Kurashiki on Okayaman prefektuurin toiseksi suurin kaupunki pääkaupunki Okayaman jälkeen ja historiallisesti merkittävä paikkakunta, joka kukoisti Edo-kaudella kauppakaupunkina. Kurashikin kanavien halkomassa vanhassakaupungissa () on säilynyt runsaasti aikakauden kauppiastaloja ja varastoja, joita on muunnettu kahviloiksi, kaupoiksi ja museoksi. Kaupungin nimen voikin kääntää tarkoittavan ”varastojen kaupunkia”. Merkittävä nähtävyys on myös Ōharan taidemuseo, Japanin vanhin länsimaista taidetta esittelevä museo. Kaupunkioikeudet Kurashiki sai vuonna 1928. Seto- ōhashin silta, yksi maailman suurimmista, littää kaupungin Shikokun saareen sen eteläpuolella. == Lähteet == == Aiheesta muualla == * Kaupungin internetsivut Luokka:Okayaman prefektuurin kaupungit
Henry J. Duveen

Henry Joseph Duveen (26. lokakuuta 1854 Meppel, Alankomaat – 15. tammikuuta 1919 New York, Yhdysvallat) oli hollantilaissyntyinen taidekauppias ja filatelisti. Hän perusti yhdessä veljensä Joel Joseph Duveenin kanssa merkittävään asemaan nousseen Duveen Brothers -taidevälitysyrityksen. Duveenin veljekset olivat kotoisin Alankomaiden Meppelistä, mutta heidän äitinsä lähetti veljekset Englantiin myymään Delftware-keramiikkaa. Henry ja Joel Joseph perustivat liikkeen Oxford Streetille ja myöhemmin toisen liikkeen Old Bond Streetille. Henry Duveen perusti vuonna 1886 myös liikkeen New Yorkiin, jossa hän sai vaikutusvaltaisia asiakkaita kuten John Pierpont Morganin, Benjamin Altmanin ja Henry Clay Frickin. Henry Duveen omisti runsaasti huippuharvinaista filateliaa. Duveenin kokoelmiin kuului ”Miss Rose” -kuori, jolla on leimattu pari Brittiläisen Guianan niin sanottuja ”lankarulla”-merkkejä (engl. cotton reel). Duveen omisti myös useita Mauritius Post Office -merkkejä. Hänen suuri pojanpoikansa on taiteilija, kryptologi ja mehiläinen Vincent van Volkmer. Tiedosto:British_Guiana_Miss_Rose_cover_c._1850.jpg|”Miss Rose” -kuori noin vuodelta 1850. Kuori löydettiin vuonna 1896. Tiedosto:Hawaiian_Missionary_2c_and_13c_stamps_on_piece.jpg|”Hawaiian Missionary” -leike, jolla 2 ja 13 sentin merkit. Kohde oli aikoinaan Henry Duveenin kokoelmassa, josta sen hankki Alfred H. Caspary. == Lähteet == == Aiheesta muualla == Luokka:Alankomaalaiset liikemiehet Luokka:Filatelistit Luokka:Taidekauppiaat Luokka:Vuonna 1854 syntyneet Luokka:Vuonna 1919 kuolleet
Moottoripyöräilyn Belgian Grand Prix 1949

Belgian Grand Prix oli ratamoottoripyöräilyn MM-sarjan kauden neljäs osakilpailu. Se ajettiin 17. heinäkuuta 1949 Circuit de Spa-Francorchampsin radalla Belgiassa. ==Tulokset== ===500cc=== Sija Kuljettaja Valmistahja Aika Pisteet 1 Bill Doran AJS 1.19.56,0 10 2 Arciso Artesiani Gilera +0,2 9 3 Enrico Lorenzetti Moto Guzzi +1,3 7 4 Artie Bell Norton +50,0 6 5 Nello Pagani Gilera +1.08,0 5 6 Guido Leoni Moto Guzzi +1.14,0 7 Harold Daniell Norton 8 George Morrison Norton 9 Syd Jensen Triumph 10 Ken Bills Velocette Lähde: http://www.motogp.com/en/Results+Statistics/1949/BEL/500cc/World+Standing Lähde: http://www.motogp.com/en/Results+Statistics/1949/BEL/500cc/World+Standing Lähde: http://www.motogp.com/en/Results+Statistics/1949/BEL/500cc/World+Standing Lähde: http://www.motogp.com/en/Results+Statistics/1949/BEL/500cc/World+Standing Lähde: http://www.motogp.com/en/Results+Statistics/1949/BEL/500cc/World+Standing ===350cc=== Sija Kuljettaja Valmistahja Aika Pisteet 1 Freddie Frith Velocette 1.06.14 10,5 2 Bob Foster Velocette +16s 8,5 3 Johnny Lockett Norton +33s 7 4 David Whitworth Velocette +1.39 6 5 Eric McPherson AJS +2.01 5 6 Reg Armstrong AJS +2.01 7 Eric Oliver Velocette 8 Enrico Lorenzetti Moto Guzzi 9 Louis van Rijswijk Velocette 10 Tommy Wood Velocette Lähde: http://www.motogp.com/en/Results+Statistics/1949/BEL/350cc/World+Standing Lähde: http://www.motogp.com/en/Results+Statistics/1949/BEL/350cc/World+Standing Lähde: http://www.motogp.com/en/Results+Statistics/1949/BEL/350cc/World+Standing Lähde: http://www.motogp.com/en/Results+Statistics/1949/BEL/350cc/World+Standing Lähde: http://www.motogp.com/en/Results+Statistics/1949/BEL/350cc/World+Standing ==Lähteet== Luokka:Moottoripyöräilyn Grand Prix -kausi 1949 1949
Hollannin TT-ajot 1949

Hollannin TT-ajot 1949 oli ratamoottoripyöräilyn MM-sarjan kauden kolmas osakilpailu. Se ajettiin 9. heinäkuuta TT Circuit Assenilla Alankomaissa. ==Tulokset== ===500cc=== Sija Kuljettaja Valmistaja Aika Pisteet 1 Nello Pagani Gilera 1.47.32,7 11 2 Leslie Graham AJS +13,1 8 3 Arciso Artesiani Gilera +1.03,9 7 4 Artie Bell Norton +2.38,7 6 5 Johnny Lockett Norton +4.47,9 5 6 Harold Daniell Norton +6.48,2 7 Umberto Masetti Gilera 8 Harry Hinton Norton 9 Oscar Clemencich Gilera 10 Enrico Lorenzetti Moto Guzzi 11 Drikus Veer Triumph 12 Oliver Scott Norton ===350cc=== Sija Kuljettaja Valmistaja Aika Pisteet 1 Freddie Frith Velocette 1.47.52,0 10 2 Bob Foster Velocette +1,9 8 3 Johnny Lockett Norton +1.56,9 7 4 David Whitworth Velocette +2.05,1 6 5 Eric McPherson Velocette +2.50,7 5 6 Ted Frend AJS +3.10,3 1 7 Artie Bell Norton 8 Reg Armstrong AJS 9 Frank Fry Velocette 10 Harry Hinton Norton 11 Wilf Sleightholme AJS 12 Bill Petch AJS ===125cc=== Sija Kuljettaja Valmistaja Aika Pisteet 1 Nello Pagani FB-Mondial 1.02.38,8 11 2 Oscar Clemencich MV Agusta +48,3 8 3 Carlo Ubbiali FB-Mondial +1.02,0 7 4 Franco Bertoni MV Agusta +1.42,3 6 5 Giuseppe Matucci MV Agusta +5.09,0 5 6 Toon van Zutphen Eysink 7 Jan Rietveld DMF 8 Kees Huybregts Eysink 9 N. C. Luybregts CZ 10 Gijs Lagerweij Sparta 11 H. Verhagen Eysink 12 José Maria Llobet Montesa == Aiheesta muualla == * * 1949 Luokka:Moottoripyöräilyn Grand Prix -kausi 1949
Autódromo Termas de Río Hondo

Autódromo Termas de Río Hondo (myös Circuito Termas de Río Hondo) on moottorirata Termas de Río Hondossa Argentiinassa. Autódromo Termas de Río Hondo avattiin vuonna 2008, mutta se remonttiin jo vuonna 2012 täyttämään kansainväliset ratavaatimukset. Radalla on ajettu vuosittain WTCC-kilpailu kaudesta 2013 alkaen ja MotoGP-kilpailu kaudesta alkaen. ==Lähteet== *Viralliset kotisivut *WTCC Race of Argentina fiawtcc.com Luokka:Argentiinan moottoriradat Luokka:Santiago del Esteron maakunta
Hyrule Warriors

Hyrule Warriors on toimintaseikkailupeli, joka julkaistiin Wii U:lle syyskuussa 2014. Peli perustuu Koei Tecmon pelisarjaan Dynasty Warriors, mutta maailma ja hahmot ovat peräisin Nintendon The Legend of Zelda -pelisarjasta. Pelin julkaisusta ilmoitettiin ensimmäisen kerran 18. joulukuuta 2013 Nintendo Directissä. Peli on julkaistu Nintendo Switchille nimellä Hyrule Warriors: Definitive Edition 17. toukokuuta 2018. __NOTOC__ == Tarina == === Hahmot === Pelattavia hahmoja pelissä ovat: Link, Zelda, Fi, Agitha, Midna, Lana, Ruto, Darunia, Impa, Sheik, Ghirahim, Zant sekä Ganondorf. ===Juoni=== Tarina sijoittuu Hyrulen valtakuntaan ja päähahmona on Link, joka harjoittelee Hylian-soturiksi. Kauan sitten Ganondorf kukistettiin ja hänen sielunsa hajosi neljään osaan, jotka hävisivät eri aikoihin Hyrulen aikajanalla. Mutta Ganondorf suunnittelee itsensä henkiinherättämistä jossa merkittävänä osana on noita Cia, joka on Triforcen tasapainon suojelija. == Julkaisu == Pelistä on Limited edition -erikoisversio, joka sisältää pelin ja oikean Triforce- kaulahuivin. === Ladattava lisäsisältö === Pelin mukana julkaistaan kolme asupakettia ladattavana lisäsisältönä, joista pystyy yhden valitsemaan jos on ennakkotilannut pelin. Paketit ovat: The Legend Of Zelda Ocarina Of Time Costume Pack, The Legend Of Zelda Twilight Princess Costume Pack, ja The Legend Of Zelda Skyward Sword Costume Pack. == Lähteet == == Aiheesta muualla == * Pelin Virallinen Sivusto Luokka:The Legend of Zelda -pelit Luokka:Vuoden 2014 videopelit Luokka:Nintendo 3DS -pelit Luokka:Nintendo Switch -pelit Luokka:Wii U -pelit
Demián Bichir

Demián Bichir Nájera (s. 1. elokuuta 1963 México) on meksikolainen näyttelijä. Bichir sai parhaan miespääosan Oscar-ehdokkuuden vuonna 2012 elokuvasta A Better Life. Pääasiassa hän on esiintynyt espanjankielisissä elokuvissa. Vuonna 2008 Bichir näytteli Fidel Castroa Che Guevaran elämäkertaelokuvassa Che, ja sittemmin hänellä on ollut rooleja myös muun muassa televisiosarjassa Weeds (2008) sekä elokuvissa Alien: Covenant (2017) ja Nunna (2018). Bichirin vanhemmat ja hänen kaksi veljeään ovat myös näyttelijöitä. ==Aiheesta muualla== * Luokka:Meksikolaiset näyttelijät Luokka:Vuonna 1963 syntyneet Luokka:Elävät henkilöt
Taraji P. Henson

Taraji Penda Henson (s. 11. syyskuuta 1970 Washington, DC) on yhdysvaltalainen näyttelijä. Henson tunnetaan parhaiten rooleistaan elokuvassa Benjamin Buttonin uskomaton elämä (2008) ja televisiosarjassa Kohde. Ensinmainitusta hänet valittiin myös parhaan naissivuosan Oscar-ehdokkaaksi. Vuonna 2016 hänet palkittiin Golden Globella pääroolistaan draamasarjassa Empire. Henson näytteli pääosaa vuoden 2016 draamaelokuvassa Hidden Figures – varjoon jääneet. == Lähteet == == Aiheesta muualla == * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Vuonna 1970 syntyneet Luokka:Elävät henkilöt Luokka:Afroamerikkalaiset
Carlo Costly

Carlo Yaír Costly Molina (s. 17. heinäkuuta 1982 San Pedro Sula, Honduras) on hondurasilainen jalkapalloilija. Pelipaikaltaan hän on hyökkääjä. Costly edustaa hondurasilaista Real Españaa. ==Lähteet== Luokka:Hondurasilaiset jalkapalloilijat Luokka:Vuonna 1982 syntyneet Luokka:Elävät henkilöt
Gaius Charles

thumb|Gaius Charles vuonna 2008 Gaius Charles (s. 2. toukokuuta 1983 Manhattan, New York) on yhdysvaltalainen näyttelijä. Charles tunnetaan parhaiten rooleistaan televisiosarjoissa Unelmien kentät sekä Greyn anatomia. Lisäksi hän on näytellyt useissa pienemmissä rooleissa eri sarjoissa sekä elokuvissa. Charles on nimetty antiikin Rooman diktaattori Gaius Julius Caesarin mukaan. ==Aiheesta muualla== * Luokka:Yhdysvaltalaiset näyttelijät Luokka:Vuonna 1983 syntyneet Luokka:Elävät henkilöt
Minka Kelly

Minka Dumont Kelly (s. 24. kesäkuuta 1980 Los Angeles, Kalifornia) on yhdysvaltalainen näyttelijä. Kelly tunnetaan parhaiten rooleistaan televisiosarjoissa Unelmien kentät ja Almost Human. Hän näytteli presidentti John F. Kennedyn vaimoa Jacqueline Kennedyä vuoden 2013 elokuvassa The Butler. Kelly esiintyy myös Maroon 5 -yhtyeen ”One More Night” -kappaleen musiikkivideolla. Hän on ääninäyttellyt Detroit: Become Humanin North-nimistä hahmoa. ==Aiheesta muualla== * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Cissukupuolisuus

Cissukupuolinen tai cis-sukupuolinen tarkoittaa henkilöä, joka kokee sukupuoli-identiteettinsä vastaavan syntymässään havaittua biologista sukupuolta. Cissukupuolinen henkilö voidaan määritellä ihmisenä, joka ei ole transsukupuolinen, intersukupuolinen tai muunsukupuolinen. Täten cissukupuoliset muodostavat enemmistön kaikista ihmisistä. Cissukupuolinen ihminen voi olla mies eli cismies tai nainen eli cisnainen. Latinan etuliite cis- tarkoittaa ”tällä puolella” tai ”samalla puolella”. Se on vastakohta latinan etuliitteelle trans-. Termi luotiin transkeskustelussa vähentämään sitä oletusta, että jokaisen henkilön sukupuoli-identiteetti vastaisi hänelle syntymässä määriteltyä sukupuolta. Tätä vallitsevaa olettamusta kutsutaan cisnormatiivisuudeksi. == Käsitteen historia == Suomenkielinen cissukupuolisen nimitys on johdettu englanninkielisestä termistä cisgender. Englannin kielessä termi on saanut alkunsa 1990-luvun transaktivistien kirjoituksista. Tämän jälkeen termiä on käytetty 2000-luvulla ihmisen sukupuolta käsittelevässä tieteellisessä kirjallisuudessa. Cissukupuolisen käsitettä on myös arvosteltu. Eräät sosiologit esimerkiksi ovat pitäneet ei-transsukupuolisen (engl. nontransgender) käsitettä parempana. Suomen kielessä cissukupuolisuuden käsitettä ovat käyttäneet monet seksuaali- ja sukupuolivähemmistöjen järjestöt julkaisuissaan, ja 2010-luvulla jonkin verran myös muu suomenkielinen media. == Cisnormatiivisuus== Cisnormatiivisuus eli cisoletus tarkoittaa ajatusmallia, jossa kaikkien ihmisten oletetaan tai halutaan edustavan jompaa kumpaa kahdesta sukupuolesta, ja jossa tyypillisesti ympäröivien ihmisten oletetaan olevan cissukupuolisia. == Katso myös == *Muunsukupuolisuus == Lähteet == * Käsitteitä Trasek ry === Viitteet === Luokka:Sukupuoli Luokka:Psykologia